|  |  |  |
| --- | --- | --- |
|  | **РЕПУБЛИКА БЪЛГАРИЯ**  **Агенция за социално подпомагане** |  |

**ОБЯВЛЕНИЕ**

**Агенция за социално подпомагане**, гр. София, ул. ”Триадица” №2, на основание чл.14 от Наредбата за провеждане на конкурсите и подбора при мобилност на държавни служители, чл.10а от ЗДСл. и Заповед № РД01-0370/16.02.2021 г.

**ОБЯВЯВА КОНКУРС:**

І. За длъжността **Началник отдел „Закрила на детето“** в

Дирекция „Социално подпомагане” – общ. Гълъбово, обл. Стара Загора

Дирекция „Социално подпомагане” – общ. Костинброд, обл. София-област

Дирекция „Социално подпомагане” – общ. Якоруда, обл. Благоевград

ІІ. Изисквания за заемане на длъжността Началник отдел „Закрила на детето“:

1. Минимални:

* степен на образование – бакалавър
* професионален опит - 4 години и/или ІІІ младши ранг

2. Допълнителни:

* Управленска компетентност;
* Ориентация към резултати ;
* Професионална компетентност;
* Комуникативна компетентност;
* Работа в екип;
* Фокус към клиента /вътрешен и външен/;
* Дигитална компетентност.

ІІІ. Конкурсът ще се проведе чрез писмена разработка на следната тематика

*“Ролята на Агенция за социално подпомагане при изпълнение на държавната политика в областта на закрилата на детето”* и интервю.

ІV. Кандидатите подават писмено заявление за участие в конкурса (Приложение №2 към чл.17, ал.1 от НПКДС). Към заявлението да се приложат следните документи:

1. Декларация от лицето, че:

a) е навършило пълнолетие и е:

* български гражданин;
* гражданин на друга държава – членка на Европейския съюз;
* гражданин на държава – страна по Споразумението за Европейското икономическо пространство;
* гражданин на Конфедерация Швейцария;

б) не е поставено под запрещение;

в) не е осъждано за умишлено престъпление от общ характер на лишаване от свобода;

г) не е лишено по съответен ред от правото да заема длъжността „Началник отдел“

2.Копия от документи за придобитата образователно-квалификационна степен, допълнителна квалификация и правоспособност.

3. В случаите, когато документите по т.2 са придобити от други държави се признава след легализирането им от МОН при условие и ред определени с наредба на министъра на образованието и науката.

4.Копия от документите, удостоверяващи продължителността на професионалния опит (трудова, служебна, осигурителна книжка, удостоверения и др.).

V. Документите по т.IV се подават лично или чрез пълномощник в деловодството на Агенцията за социално подпомагане, на адрес: гр.София, ул. “Триадица” №2, служебен вход, Обединена приемна на АСП в 10 дневен срок от публикуване на обявата в регистъра по чл. 61, ал.1 от Закона за администрацията, в специализиран сайт за търсене на работа и на интернет страницата на Агенцията.

**Краен срок за подаване на документи до 17.30 ч. на 01.03.2021 г. (включително).**

VI. Списъците или други съобщения във връзка с конкурса ще се обявяват на информационното табло на входа на Министерството на труда и социалната политика на ул. ”Триадица” №2 и на интернет страницата на агенцията [www.asp.government.bg](http://www.asp.government.bg).

VІІ. Кратко описание на длъжността Началник отдел „Закрила на детето“, съгласно длъжностната характеристика:

**Основна цел на длъжността**

Организиране и ръководство на цялостната дейност на експертите в отдел „ Закрила на детето, по закрила на детето. Проучва нуждите и участва при планиране на услугите за деца и семейства на местно ниво.

**Области на дейност**

Организиране , координиране и контрол на дейността на служителите в ОЗД.

Оказва методическа помощ и консултира служителите при приложение на законова и подзаконова база.

Проучване на нуждите при планиране на социални услуги за деца в общината.

Разработване на програми за информиране на детето и родителите, относно техните права и задължения.

Работа с институции и граждани, по проблеми свързани със закрилата на детето.

**Размер на основната заплата от 650 лв до 2050 лв.**